Fietsryers laat wiel in die woestynDie Desert Dash is een van die gewildste inskrywings op die Namibiese sportkalender. Foto: Twitter. Meer as 350 km van woestynlandskap; al die pad van Windhoek tot by Swakopmund. En jy het 24 uur om dit op twee wiele kaf te draf. Die Nedbank Desert Dash-bergfietswedren is nie net een van die hoogtepunte op Namibië se sportkalender nie, dit is ook die langste eenskofresies ter wêreld. Vanjaar se aksie het gister tot ’n einde gekom en dit het op ’n opwindende slottoneel afgestuur toe Tristan de Lange en Konny Looser mekaar in die pylvak aangevat het. Die vreugdevure het egter hoog in Swakopmund gebrand toe De Lange – ’n Namibiër – die uithourit met ŉ sekonde gewen het. In die vroue-afdeling het drie Namibiërs – Irene Steyn, Anri Parker en Nadine Klopper – op die podium gestaan. Duitsland se Katja Troschka was die eerste internasionale deelnemer oor die wenstreep. Volgens Selma Kaulinge van Nedbank Namibië gee die resies ook die plaaslike ekonomie ’n welkome hupstoot en deelnemers van so ver as die VSA en Serwië het by die wegspringplek aangemeld. Die uiteindelike individuele wenners het N$38 000 (ongeveer R40 000) in die sak gesteek. Uitslae: